Title: GDPR
Course: Konedata opetuksessa

Täytyy kuitenkin muistaa että konedata on osin EU:n GDPR- asetuksen mukaista tietoa ja sen jakamisessa, tarkastelussa ja hyödyntämisessä täytyy olla tarkkana. Tämä aiheuttaa tiettyjä rajoitteita myös tiedon jakamiseen, käytännössä tämä näkyy osalla videoissa strategisten tunnisteiden peittämisenä, nimien anonymisointina. Sivustolla näkyvät tehtävät toimivat tästä syystä vain Tredun Moodle- pohjalla, sillä tehtävien ohjeistuksessa on toimivia linkkejä Fleet management- ohjelmistoihin ja näitä ei tietosuojasyistä voi jakaa täysin vapaasti kaikille.

Oppilaitoskäytössä, kun konedataa käytetään nimenomaan koulutuksen kehittämiseen, tieteelliseen tarkoitukseen sekä tilastointiin, voidaan se lukea kuuluvaksi GDPR- asetuksessa erikseen määritettyyn lakisääteiseen tehtävään: Yleinen etu ja julkinen valta- kategoriaan, jolloin datan käyttö on hieman helpompaa.

Työelämäyhteistyötä tietosuoja- asetus hieman hankaloittaa, mutta ei kuitenkaan täysin estä, DPIA- asiat täytyy vain hoitaa kuntoon.
Konedatan sisältäessä henkilön nimi- ja paikkatietoja syntyy suurin ongelma, mutta esimerkiksi itse "koneen tuottama data itsestään" ei kuulu GDPR- asetuksen piiriin. Tämä data taas saattaa sisältää kolmannen osapuolen arkaluontoisia salassa pidettäviä tietoja, joten tiedon käsittelyssä on syytä olla varovainen.